Briežky

Briežky sú neadministratívna časť (miestna časť a pod.) Bratislavy na východom úpätí Malých Karpát, v mestskej časti Bratislava-Nové Mesto.  

V literatúre sa vyskytuje viacero rôznych definícií tohto územia:
1. vinohradnícky záhon medzi jednak úsekom dnešnej Horskej ulice nachádzajúcim sa pri Mladej garde a jednak Rösslerom (teda historickým Ahojom), starší názov (pred rokom 1967) bol Bader 
2. územie bezprostredne východne od Ahoja v širšom zmysle (t.j. Ahoja definovaného ako územie okolo skoro celej Sliačskej ulice), čiže celé územie medzi Mladou gardou a zhruba ulicou Na Briežkoch  S. 3
3. zastavané územie južne od Ahoja v užšom zmysle (t.j. Ahoja definovaného ako územie okolo najsevernej časti Sliačskej ulice), prípadne vrátane priľahlých vinohradov na východ až zhruba po Rösslerov lom 
4. urbanistický obvod č. 032, teda urbanistický obvod zodpovedajúci zastavanému územiu v okolí severnej (t.j. severne od Otonelskej ulice sa nachádzajúcej) Sliačskej ulice Bratislava. Bratislava: Slovenská kartografia pre Štátny inštitút urbanizmu a územného plánovania. 1990 (Nepredajná mapa).Všeobecné záväzné nariadenie mestskej časti Bratislava-Nové Mesto č.2/2006 zo dňa 13.6.2006, ktorým sa vyhlasuje záväzná časť územného plánu zóny Podhorský pás 
5. a) rozsiahle územie začínajúce sa približne na dnešnej Sliačskej ulici (vrátane celého Ahoja, s výnimkou prípadných území naľavo od Sliačskej ulice) a siahajúce odtiaľ na východ, vrátane (1) na severe časti lesa a (2) na východe celého spodného územia bratislavských vinohradov pri železničnej trati nachádzajúceho sa medzi Rösslerovým lomom a okolím dnešnej železničnej stanice Bratislava-Vinohrady a (3) v minulosti (zhruba do polovice 20. storočia) vrátane územia dnes sa nachádzajúceho medzi železničnou traťou a Račianskou ulicou. ; b) Briežky v užšom zmysle sú len západná časť takto vymedzeného územia (čiže zhruba vyššie uvedené územie po Rösslerov lom) Bratislava. Orientačná mapa. Bratislava: Slovenská kartografia, 1986
O názve Ahoj-Briežky pozri v článku Ahoj.

Urbanistické obvody 
Briežky podľa definícií č. 1 až 3 zodpovedajú časti urbanistického obvodu Nad Bielym krížom (teda urbanistického obvodu č. 031). Briežky podľa definície č. 4 sú už z definície samostatný urbanistický obvod (urbanistický obvod č. 032). Briežky podľa definície č. 5 zodpovedajú (ak odhliadneme od lesných častí) časti urbanistického obvodu Nad Bielym krížom (031) a celému urbanistickému obvodu Briežky (032). 

Spomínaný urbanistický obvod Briežky (032) tvorí spolu so spomínaným urbanistickým obvodom Nad Bielym Krížom mestskú štvrť Nad Bielym Krížom. . 

 Charakteristika (pre rôzne definície pojmu Briežky) 
Charakteristiku územia okolia Sliačskej ulice pozri v článku Ahoj. Pokiaľ ide o územie bezprostredne východne od Sliačskej ulice, na severe (ulica Na Briežkoch) sa plánuje oblasť nazvaná Ahoj Briežky (nie je zhodná so štvrťou Ahoj-Briežky) - aj tá je spomenutá v článku Ahoj. 

Južne od ulice Na Briežkoch sa nachádzajú vinohrady; sú obľúbeným miestom na prechádzky s výhľadmi na Nové Mesto. V juhozápadnej časti týchto vinohradov (čiže východne od južnej Sliačskej ulice, hneď za železničnou traťou) už dnes prevláda zástavba rodinných domov či chatiek (ulice Muštová, Rízlingová, Vínna, Otonelská a podobne). V sezóne sa tu dá kúpiť víno od malovýrobcov. Severovýchodne od ulice na Briežkoch sa nachádza Rösslerov lom, v ktorom sa ťažil kameň od 15. storočia do polovice 20. storočia. Ide o významnú prírodnú (geologickú) pamiatku. Z prístupovej cesty sú krásne výhľady na Nové Mesto. Východne od Rösslerovho domu pokračujú vinohrady. 

Ulice boli na území Briežkov prvýkrát pomenované v roku 1957 .

 Služby, občianska vybavenosť 

V oblasti ulíc na Briežkoch prakticky nejestvuje žiadna občianska vybavenosť. Pre potreby obyvateľov tejto lokality slúži občianska vybavenosť situovaná na sídlisku nachádzajúcom sa pod Briežkami (t.j. pod železničnou traťou), resp. v mestskej časti Bratislava-Nové mesto – najmä Obchodný dom Slimák na Hálkovej ulici, obchodná sieť na sídlisku na Račianskej ulici (v smere k Račianskemu mýtu), resp. Polus City Center na Vajnorskej ulici.

 Dopravné spojenie 

 Briežky podľa definície č. 5 
Túto vyššie v úvode uvedenú, veľmi širokú definíciu uvádza Horváth 1990. Z historického hľadiska na takto definovanom území boli primárne vinohrady (sčasti aj lesy), resp. od 15. storočia aj Rösslerov kameňolom. V 20. storočí už sa tu už nachádzali aj rodinné domy a chaty. Na tomto území Horváth identifikuje 31 názvov historických lokalít, spravidla vinohradníckych záhonov (Vysvetlivky: 1. V zátvorke je vždy uvedená prvá zachovaná písomná zmienka; 2. Išlo vždy o vinohradnícky záhon, pričom v niektorých prípadoch boli tieto vinohradnícke záhony v minulosti doplnené ojedinelými záhradami či sadmi (pripadne poliami), niekedy uvedené vinohradnícke záhony existujú dodnes a niekedy (nižšie je to uvedené) boli pôvodné vinohradnícke záhony zmenené na lesopark):
Ahoj [v historickom zmysle]/Rössler (1405) – pôvodne vinohrady, istý čas prevažne lesný záhon a lúky a kameňolom, dnes zástavba, vinohrady, záhrady a les
Briežky [v užšom ponímaní] (1420) – do roku 1967 Bader 
Bandgarten (1761)
Baumgarten (1409)
Biely kríž (1928) - vinohrady za ŠD Mladá Garda
Bretnagel (1436)
Dürndorfer (1450)
Flacken (1409) –dnes už lesopark
Fulengraben (1439) – dnes už lesopark
Giligraben (1681) – dnes už lesopark a zástavba
Juden Neusatz (1930) – dnes už lesopark v oblasti Modranskej ulice
Kapphenberger (1439)
Kestenbaum (1397) 
Korenec/Wurtzenbach (1405) – dnes už čiastočne lesopark
Kováč/Weintegel (1640)
Murerl (1397)
Orgelweingarten-Ortweingarten (1501)
Pankharten (1504) 
Pfaffen (1403) – dnes už lesopark a zástavba; v minulosti sa tu spomína napr. ťažba dreva v lese (1808), poľovačky (1826), sady (1818)
Pilgram (1439)  
Roličky (1967) – predtým dva záhony: Nonnen (1397) a Patzen/Batzen (1348); ide o územie medzi dnešnou Otonelskou, Sliačskou a Horskou ulicou.
Sacherle (1439)
Sallern/Sallesdofer (1439)
Treufenkäs (1439)
Weigel (1500) - s vlastnou cestou
Weintegel (1407)
Willigrund (1679)
Wimmernusch/Iwanusch (1428)

Zdroje

 Externé odkazy 
 Oficiálna stránka Mestskej časti Bratislava-Nové Mesto 
 Kostol Kráľovnej rodiny 

Kategória:Nové Mesto (Bratislava)
Kategória:Malé Karpaty